text: 36 norðurlenskir skótar kappaðust um at gera bestu træbrúnna um ánna niðanfyri húsinum hjá KFUM-skótunum og síðani varð gist í 'bivakkum', sum vórðu riggaðir til í skótagarðinum og millum trøini í prestagarðinum á Kirkuteigi í Kvívík. Hetta var partur av postarenning, í føroysku náttúruni, ið varðir í eina viku
text: #000002
text: Í gjár, hóskvøldið, var rættulig rokan í ánni niðanfyri húsinum hjá KFUM-skótunum í Kvívík, har 36 norðurlenskir skótar kappaðust um at gera bestu træbrúnna um ánna. Hetta er partur av norðurlenska skótaleguni Nordic Adventure Race 2022, sum er skipað sum postarenning í føroysku náttúruni.Luttakararnir eru úr Noregi, Svøríki, Finland, Danmark og Føroyum í aldrinum 13 til 17 ár. Á leguni eru tey skipaði í seks skótapatruljur, har hvør einstøk patrulja hevur luttakara úr minst trimum londum.
text: #000003
text: Síðani mánadagin hava tey róð kapp uppá tíð við Teináringinum, gingið millum bygdir í mjørka, havt fiskikapping við sluppini Westward Ho, og síðani hagreitt fiskin í Kirkjubø. Hagani til Leynavatn, har tey bygdu tunnuflakar og sigldu kapp við teimum, og nú mikukvøldið er legan komin til Kvívíkar.
text: #000006
text: Skótarnir yvirnátta í 'bivakkum', sum verða riggaði til við gongustavum og presendingum og vórðu tær í gjár riggaðir til í skótagarðinum og millum trøini í hugnaliga prestagarðinum á Kirkuteigi í Kvívík. Í dag gekk leiðin til Kollafjarðar og síðani til Selatraðar. Legan endar tann 4. juli á skótadeplinum í Havnadali.
text: #000007
text: Legan verður fyrisskipað undir Nordisk Spejderkomité (NSK), og er hetta fyrsta legan av hesum slag. Upprunaliga var ætlanin at hon skuldi verða í 2018, men vegna ymsar umstøður, m.a. koronasóttini, er hon seinkað til í ár. Í Føroyum er tað Føroya Skótaráð, sum skipar fyri.
text: #000008
text: Hústøkufólk elva til trupulleikar í miðbýnum
text: #000016
text: Hava rindað ov nógv: Mylnan váttar feil
text: #000018